stanford-oval/wikipedia huggingface dataset:
טינטין בטיבט

| --- | --- |

כריכת הספר באנגלית
 מידע כללי
 מאת:  הרז'ה
 שפת המקור:  צרפתית
 סוגה:  קומיקס
 מקום התרחשות:  צרפת, טיבט, נפאל, הודו, Shishapangma 
 הוצאה
 הוצאה:  Casterman
 תאריך הוצאה:  1960
 מספר עמודים:  64 
 סדרה
 סדרת ספרים:  הרפתקאותיו של טינטין
 ספר קודם:  כרישי הים האדום
 הספר הבא:  תעלומת תכשיטי הזמרת
 
טינטין בטיבט (בצרפתית: tintin au tibet) הוא הספר ה-20 בסדרת הקומיקס "הרפתקאותיו של טינטין" מאת הרז'ה. רצועות הקומיקס הוצגו לראשונה בשנת 1960 בצבע. הספר לא תורגם לעברית.
בספר זה מוזכרת לראשונה העיר שבה מתגורר טינטין - בריסל שבבלגיה.
הקומיקס נחשב ליצירתו הגדולה ביותר של הרז'ה. הוא נבחר כסיפור הקומיקס הכתוב בצרפתית הטוב ביותר של כל הזמנים. הרז'ה החשיב אותו לספר המועדף עליו מבין כל ספרי סדרת טינטין. הספר תורגם ל-32 שפות - יותר מאשר כל ספר אחר בסדרה.
פיתוח

בתקופת כתיבת הספר הרז'ה חווה משבר בחייו. הוא שקע בדיכאון ואף עמד בפני גירושים מאשתו הראשונה, ז'רמיין קיקנס. באותה תקופה הוא סבל מסיוטים שכללו מרחבים לבנים ומושלגים אינסופיים, מחזה שלדבריו היה "עצוב בצורה בלתי מוסברת". הוא תיאר זאת כך:
ברגע מסוים, באיזה חדר מיטות צח כשלג, הופיע שלד לבן כולו וניסה לרתק אותי בקסמיו. ובו ברגע, כל העולם מסביבי הפך לבן, לבן...
תחושות אלו התבטאו בנופי ההימלאיה המושלגים בהם התרחש הסיפור. בתחילה תכנן הרז'ה ליצור כריכה לבנה לחלוטין, מלבד הדמויות והכותרת, אך המוציא לאור, קסטרמן, חשב שעיצוב כזה יהיה פחות מושך, ולכן הוסיף הרז'ה הרים ושמים ברקע. הרז'ה גם העדיף לקרוא לקומיקס "קרן היאק", על שם המקום שבו נמצא צ'אנג, אך קסטרמן חשב שספר שכותרתו מכילה את שמו של טינטין ימשוך תשומת לב רבה יותר, ולכן שונתה הכותרת ל"טינטין בטיבט".
ביקורת וניתוח

זהו הספר הרגשני, המופנם והעמוק ביותר בסדרה. הרז'ה תיאר אותו כיצירה האישית ביותר שלו, ואמר ש”זו היצירה שבה שמתי הכי הרבה מעצמי.”
"טינטין בטיבט" הוא בין הספרים היחידים בסדרה שלא מציג אלימות כלל, וייחודי גם בכך שכמעט ולא מופיעות בו דמויות משנה מהסדרה. אל מסעו של טינטין הצטרפו רק טארקי - שסיפק תמיכה והדרכה טכנית - והקפטן, שסיפק ליווי רגשי והומור. בנוסף, אין אנטגוניסט בסיפור, ואיש אינו אשם בתקלות בהן נתקל טינטין. הספר משקף מסע פנימי. במהלך הסיפור טינטין בוכה שלוש פעמים - יותר מבכל שאר הספרים יחד. מומחה הקומיקס מייקל פאר כתב שזוהי ההרפתקה שהייתה הכי אישית וחשובה עבור הרז'ה, ושהספר הזה הוא "סיפורה של ידידות".
הערות שוליים

↑  אלי אשד, האם טינטין הוא גזען ופשיסט?, באתר המולטי יקום של אלי אשד
1 2  פייר אסולין, Hergé: the Man Who Created Tintin, ניו יורק: אוניברסיטת אוקספורד, 2009, עמ' 191, ISBN 978-0-19-539759-8. (באנגלית)
1 2  פול גרווט, Hergé - One Hundred: The Father Of Tintin, Paul Gravett (באנגלית)
1 2  Raphaël Taylor, The Artist at Work: Reading Originals in the Musée Hergé, European Comic Art, 2010
1 2  טינטין בטיבט, באתר האתר הרשמי של טינטין (באנגלית)
↑  Hergé, Lambiek - Comiclopedia (באנגלית)
↑  עמ' 6, עמ' 36 ועמ' 57
↑  פעם אחת בטיסה 714 לסידני ופעם נוספת בהלוטוס הכחול.
↑  Michael Farr, Tintin & Co., עמ' 43
↑  Michael Farr, Tintin & Co., עמ' 83
| הרפתקאותיו של טינטין |
| --- | --- | --- |
| יוצרים ומפתחים | ארז'ה • בוב דה מור • אדגר פ. ז'אקובס |  |
| דמויות | טינטין • קפטן האדוק • פרופסור קלקולוס • תומסון ותומפסון • ביאנקה קסטאפיורה • דמויות נוספות |  |
| אוגדנים | טינטין בארץ הסובייטים • טינטין בקונגו • טינטין באמריקה • הסיגרים של פרעה • הלוטוס הכחול • האוזן השבורה • האי השחור • שרביטו של אוטוקר • הסרטן בעל צבתות הזהב • הכוכב המסתורי • תעלומת ה"חד-קרן" • אוצרו של רקהם האדום • שבעת כדורי הבדולח • אסירי השמש • ארץ הזהב השחור • הטיסה לירח • החוקרים על הירח • פרשת קלקולוס • כרישי הים האדום • טינטין בטיבט • תעלומת תכשיטי הזמרת • טיסה 714 לסידני • טינטין והפיקורוס • טינטין ואלף ארט |  |
| סרטים | הסרטן בעל צבתות הזהב (1947) • טינטין וגיזת הזהב (1961) • טינטין והתפוזים הכחולים (1964) • טינטין ומקדש השמש (1969) • טינטין ואגם הכרישים (1972) • הרפתקאות טינטין: תעלומת החד-קרן (2011) |  |
| סדרות טלוויזיה | הרפתקאותיו של טינטין מאת ארז'ה (1958–1962) • הרפתקאותיו של טינטין (1991–1992) |  |
הגרסה הראשונית של כריכת הספר, עם רקע לבן לגמרי (בצרפתית)
יחסי אזרבייג'ן – איי שלמה

| יחסי אזרבייג'ן – איי שלמה |
| --- | --- |
אזרבייג'ן: איי שלמה


אזרבייג'ן: איי שלמה
שטח (בקילומטר רבוע)
86,600: 28,896
אוכלוסייה
10,351,953: 824,057
תמ"ג (במיליוני דולרים)
72,356: 1,631
תמ"ג לנפש (בדולרים)
6,990: 1,980
משטר
רפובליקה: דמוקרטיה פרלמנטרית

יחסי אזרבייג'ן–איי שלמה הם היחסים הדיפלומטיים הרשמיים שבין הרפובליקה של אזרבייג'ן לבין איי שלמה.
סקירה כללית

היחסים בין שתי המדינות כוננו ב-8 בפברואר שנת 2011 בשולי העצרת הכללית של האו"ם. החתימה על מזכר כינון היחסים נעשתה במעמד זוטרים משתי הממשלות ושגריר איי שלמה בארצות הברית.
יוסף שרגא

| --- | --- |
אין תמונה חופשית
 לידה:  30 בינואר 1947 (בן 77) יזד איראן
 מדינה:  ישראל
 
הרב יוסף שרגא רב מקדים לרב עובדיה יוסף בבית כנסת היזדים
הרב יוסף שרגא (נולד בט' בטבת תש"ז, 30 בינואר 1947) הוא רבה של עדת היזדים בארץ ישראל ורב בית כנסת היזדים (תפארת ירושלים) וראש כולל במקום.
ביוגרפיה

נולד ביזד שבאיראן, דור שביעי למקובל "מולא אור שרגא". בגיל 6 עלה עם משפחתו לישראל והמשפחה התיישבה בשכונת הבוכרים בירושלים. למד בתלמוד תורה בני ציון הישן בשכונת הבוכרים ולאחר מכן בישיבת פורת יוסף אצל הרב בן ציון אבא שאול, הרב עזרא עטייה, והרב יהודה מועלם.
לאחר חתונתו למד דיינות והתמנה כרבה של עדת היזדים ורב בית כנסת היזדים (תפארת ירושלים) וראש הכולל. את הפסיקה ההלכתית שלו הוא רכש מרבו הרב בן ציון אבא שאול.
במשך שנים למד בחברותא עם הרב יהודה צדקה בערב שבת, ולאחר פטירתו המשיך ללמוד בחברותא עם בנו הרב משה צדקה המשמש כראש ישיבת פורת יוסף כיום.
בין השנים 1993–2008 היה מפקח גמרא בתלמוד תורה בני ציון.
במשך 40 שנה מסר נשיא מועצת החכמים של תנועת ש"ס הרב עובדיה יוסף את שיעורו השבועי מבית כנסת היזדים, לאחר פטירתו של הרב עובדיה יוסף ז"ל פנה הרב יוסף שרגא לבנו של הרב עובדיה ז"ל, הראשון לציון הרב יצחק יוסף ע"מ שימלא את מקום אביו במסירת השיעור השבועי בבית כנסת היזדים, הרב יצחק יוסף נעתר לבקשתו והחל מחודש כסליו תשע"ד החל למסור את השיעורים במקום אביו בבית כנסת היזדים בשכונת הבוכרים.
הרב יוסף שרגא נשוי ואב לשמונה ילדים.
ספריו

מיזד לארץ הקודש - סיפורם של יהודי יזד ועלייתם לארץ ישראל (תשמ"ז)
ויחי יוסף (תשס"ח)
עדת היזדים בתפארתה- על מנהגי יהודי יזד בארץ ישראל ובחו"ל ועל פעילות בית כנסת היזדים (ובו פרק על השיעור השבועי של הרב עובדיה יוסף) (תשע"ד)
ראו גם

אור שרגא
בית כנסת היזדים
הרב יצחק יוסף: "לעדה הפרסית טבע נוח שמכבד חכמים"
הרב יוסף שרגא רב מקדים לרב עובדיה יוסף ביזדים
| --- | --- |
בקרת זהויות :  NLI: 987007309836105171  LCCN: no91023712  VIAF: 53714656   WorldCat (עם VIAF): 53714656
יונה פיטלסון

| --- | --- |
יונה פיטלסון במשרדו, 1991
יונה פיטלסון במשרדו, 1991
 לידה:  1929 ירושלים, פלשתינה (א"י)
 פטירה:  2004 (בגיל 75 בערך) תל אביב-יפו, ישראל
 תקופת הפעילות:  1954–2004 (כ־50 שנה)
 תחום יצירה:  אדריכלות
 יצירות ידועות:  תכנון העיר ערד
אתר קראוונים, 1991
תוכנית העיר ערד על גבי ברכת שנה טובה, 1962
פסל סביבתי בכניסה לעיר ערד בתכנון פיטלסון המאזכר סימון מסורתי במרחב הבדווי המדברי, 7/04
יונה פיטלסון (1929 – 2004) היה אדריכל ישראלי.
תולדות חיים

נולד וגדל בירושלים. דור שישי בארץ. ימי בחרותו כחבר ההגנה ובפלמ"ח במלחמת העצמאות – הם שהקנו לו את זיקתו העזה לארץ. את הקשר לתחום התכנון והבנייה ירש מהוריו: אביו, המהנדס אליהו פיטלסון שאחראי לכמה מן הפרויקטים הבולטים בירושלים במחצית הראשונה של המאה ה-20, ואמו, בת למשפחת פרידלנד, משפחת בונים ירושלמית ידועה. בתו דליה היא מוזיקאית ג'אז.
בשנות ה-50 למד פיטלסון אדריכלות בטכניון בחיפה, והצטרף למשרדו של אביו. בראשית שנות ה-60 עמד פיטלסון בראש צוות תכנון העיר ערד, היישוב המדברי המוצלח ביותר מבין עיירות הפיתוח אשר נבנו באותן השנים בדרומה של מדינת ישראל, ואשר היווה מעבדת ניסויים מתוכננת להתיישבות עירונית במדבר. באותה העת נולדה לו גם בתו, דפנה, שהייתה לבת הבכורה של ערד. אף על פי שתכנן רבים מהמבנים בעיר, יצירתו המוכרת ביותר היא פסל הבולבוסים הניצב בכניסה לעיר מאז 1964, אותו יצר בשיתוף האמן גדעון פרידמן.
בראשית שנות ה-70 תכנן במהירות וביעילות את מבני המעוזים שהצילו חיים רבים במלחמת ההתשה ובמלחמת יום כיפור. בשנת 1976, לאחר תקופת שירות במשרד השיכון, היה פיטלסון שותף בהקמת משרד פיטלסון שילה יעקובסון אדריכלים, יחד עם שני אדריכלים צעירים: שמואל שילה ומירון יעקובסון.
טרם הופעת המחשב בכל משרדי האדריכלים, פיתח פיטלסון את המחשוב בתחום המיפוי, ועם העלייה מברית המועצות לשעבר בשנות ה-90, עמד בראש הצוות לתכנון פתרונות דיור מיידי וזמני לרבבות העולים החדשים. במהלך שנות התשעים ועד לפטירתו בשנת 2004 טיפל פיטלסון בשמונה תוכניות מתאר ארציות (מתוך 40 הקיימות). בין השאר, היה שותף יחד עם משרדו, בתכנון מערכת להסעת המונים במטרופולין תל אביב - הקו האדום ושאר הקווים העתידיים.
חיים אישיים

היה נשוי ארבע פעמים ולאורך השנים נולדו לו שלוש בנות.
פרויקטים בולטים

מפעלי קרטון גלי יוניון בג, יוון, (1957).
מפעל לדבקים ומוצרי נייר, ניירובי קניה, (1958).
בית קולנוע "הדר" (נהרס), כפר סבא, (1959).
מפעלי חברת קרגל, בני ברק ולוד, (שנות ה-50 ושנות ה-70).
חבר צוות תכנון שיקום יפו העתיקה, (1961–1962).
ראש צוות תכנון חבל ערד והעיר ערד, (1962–1967).
תכנון בתים פרטיים ומבני ציבור בעיר ערד, (1962–1967).
תוכנית מתאר לעיר ירוחם, (1968–1974).
בתי מגורים פרטיים בשכונת אפקה שבתל אביב ובהרצליה פיתוח, שנות ה-70.
תוכנית מתאר לדיר אל בלאח, עזה, (1969).
תוכנית מתאר לח'אן יונס, עזה, (1970).
תוכנית בינוי לשכונה בבית שמש, (1970).
המכון להדברת עשבי בר, בית דגן, (1975).
שותף ומפתח בחברת קומפלוט, פיתוח עירוני (1977 - שנות ה-90).
פרוגראמה ותוכנית לפיתוח עירוני, עכו, (1977–1979).
תוכנית שיקום שכונת רמת השקמה, רמת גן, (1977–1980).
חבר צוות שיקום שכונת הבוכארים, ירושלים, (1980).
תכנון שכונה בשכונת רמות, ירושלים, (1980).
פארק תעשייתי לחברת "דלקול", לוד, (1985).
מערך משרד הפנים של סינגפור, (1987–1995).
ראש צוות תכנון פרויקט המגורים הזמניים לעולים החדשים, אתר קראוונים, (1990).
ראש צוות תוכנית מתאר ארצית 33 - לדיור מיידי וזמני.
ראש צוות תוכנית מתאר ארצית 23א' - להסעת המונים במטרופולין גוש דן.
ראש צוות תוכנית מתאר ארצית 34ב'/2 - להתפלת מי ים.
ראש צוות תוכנית מתאר ארצית 34ב' - למשק המים.
ראש צוות תוכנית מתאר ארצית 36א' - לתקשורת מתקנים קטנים וזעירים.
לקריאה נוספת

דיון על ערים חדשות, הנדסה ואדריכלות - עיתון אגודת האינג'ינרים והארכיטקטים בישראל, 1964
יובל יעקובוביץ'

יובל יעקובוביץ' (נולד ב-9 בנובמבר 1992) הוא כדורגלן ישראלי המשחק בעמדת הקשר.
קריירה

יעקובוביץ' החל לשחק כדורגל במחלקת הנוער של הפועל כפר סבא, וב-6 באוגוסט 2010 ערך את הופעת הבכורה שלו בקבוצה הבוגרת של המועדון, בניצחון 2–0 על הפועל הרצליה במסגרת גביע הטוטו, ובו גם הבקיע את שערו הראשון בקריירה. בהמשך העונה המשיך לשחק בקבוצת הנוער, ובעונה שלאחר מכן כבש 10 שערים בליגת העל לנוער, כאשר במקביל שותף ב-17 משחקים במדי הקבוצה הבוגרת בליגה הלאומית. בעונת 2012/2013 צורף יעקובוביץ' באופן רשמי לסגל הקבוצה הבוגרת של המועדון, וכבש שער אחד ב-13 הופעות ליגה, אך בתום העונה ירדה הקבוצה לליגה א'.
לקראת עונת 2013/2014 חתם יעקובוביץ' במכבי פתח תקווה. ב-24 באוגוסט 2013 ערך את הופעת הבכורה שלו בליגת העל, כשפתח בהרכב בהפסד 0–1 להפועל רעננה, אך בהמשך עונתו הראשונה במועדון שותף בעוד שישה משחקי ליגה בלבד, כולם כמחליף. בעונת 2014/2015, תחת הדרכתו של המאמן רן בן שמעון, הפך יעקובוביץ' לשחקן מפתח בהרכב הקבוצה שסיימה את העונה בפלייאוף העליון, ערך 26 הופעות, ואת שער הבכורה שלו בליגת העל כבש במשחק מול מכבי נתניה שהסתיים בתיקו 4–4. בעונת 2015/2016 ערך 20 הופעות ליגה וכבש שער אחד בגביע הטוטו.
ב-20 בספטמבר 2016 חתם יעקובוביץ' בקבוצה הרומנית טרגו מורש, ובמדיה שיחק ארבעה חודשים וערך תשע הופעות בליגת העל הרומנית.
ב-1 בפברואר 2017 חזר יעקובוביץ' לקבוצת נעוריו הפועל כפר סבא, ובמדיה ערך תשע הופעות בליגת העל עד תום עונת 2016/2017, אך בסופה ירדה הקבוצה לליגה הלאומית.
ב-13 ביוני 2017 חתם יעקובוביץ' במועדון ספורט אשדוד. ב-13 בינואר 2018 כבש את שער הבכורה שלו בקבוצה, במשחק מול מכבי נתניה שהסתיים בתיקו 2–2, ואת עונתו הראשונה בקבוצה סיים עם שער אחד ב-25 הופעות. בעונת 2018/2019 כבש שער אחד ב-16 הופעות, ובסופה שוחרר מהמועדון.
טינטין בקונגו

| --- | --- |

עטיפת הספר באנגלית
 מידע כללי
 מאת:  הרז'ה
 שפת המקור:  צרפתית
 סוגה:  קומיקס
 מקום התרחשות:  קונגו הבלגית 
 הוצאה
 הוצאה:  Casterman
 הוצאה בשפת המקור:  Casterman
 תאריך הוצאה:  1931
 מספר עמודים:  62
 סדרה
 סדרת ספרים:  הרפתקאותיו של טינטין
 ספר קודם:  טינטין בארץ הסובייטים
 הספר הבא:  טינטין באמריקה
 
טינטין בקונגו (בצרפתית: Tintin au Congo) הוא הספר השני בסדרת הקומיקס "הרפתקאותיו של טינטין" אשר נכתב ואויר על ידי הסופר והצייר הבלגי ארז'ה. רצועות הקומיקס של עלילת הספר הוצגו לראשונה במהלך שנת 1931 בשחור לבן. הספר לא תורגם לעברית. הספר ספג ביקורת כספר גזעני.
עלילת הספר

הנער והכתב הבלגי טינטין וכלבו הנאמן שלגי נוסעים לקונגו. הם מתקבלים בהערצה על ידי הילידים, טינטין שוכר למסעו נער אפריקאי בשם קוקו. טינטין מציל את שלגי מתנין, לקראת הפגישה שלהם עם הנוסע הסמוי שהיה על סיפון הספינה, שהביא אותם אל היבשת. הנוסע הסמוי מנסה להרוג את טינטין, אשר ניצל בעזרת קופים שזרקו קוקסים על הנוסע.
לאחר 3 ימים, אריה כמעט מצליח להרוג את טינטין אך שלגי מציל אותו. על ידי כל ילידי השבט מעריצים אותם, רופא האליל, באבארום מוגנגה, מקנא בטינטין, ובעזרת הנוסע הסמוי הם מאשימים את טינטין שהרס את האליל הקדוש שלהם. הם נכלאים, אך קוקו משחרר אותם ומראה להם שהמכשף והנוסע הסמוי קשורים להריסות האליל. טינטין נהיה שוב כוכב בכפר, והילידים משתחווים אליו ואומרים "אדם לבן גדול מאוד! האם רוח טוב ... אדון לבן גדול גבר ג'וג'ו!".
זעמו של המכשף גורם למלחמה בין השבט שלהם באבארום כנגד השבט השכן, מהת'ובו, אשר מלכו מוביל התקפה על שבט הבאבארום. טינטין מצליח לגרום להפסקת אש, ואז השבט השכן גם מעריץ אותו. המכשף והנוסע מנסים להרוג את טינטין שוב פעם אך לשווא. בסופו של דבר הנוסע וטינטין נלחמים על פני מפל המים, והנוסע נופל ונאכל על ידי תנינים.
טינטין מבין שאל קפונה הורה להרוג את טינטין בגלל חששו שטינטין יתערב במכרה יהלומים שלו. טינטין קורא למשטרה והם עוצרים את מבריחי היהלומים, אחר-כך טינטין צילם סרט תיעודי בסוואנה, ובסרט הוא הורג בופאלו בטענה שהפריע לשלגי. המשפחה של השור מעוניינת בטינטין, אך שני טייסים מצליחים להצילו, טינטין שוכח את ציוד הצילום שלו שם, ויליד משבט מהת'ובו מוצא את הציוד.
הביקורת על הספר > קולוניאליזם וגזענות

קיימת ביקורת כלפי האופן הגזעני בו הרז'ה בחר להתייחס לתושבי קונגו בספר. הספר מתאר את תושבי קונגו השחורים כנבערים, טפשים, עצלנים וילדותיים. מעבר למלל מצוירות כל דמויות האנשים השחורים בסיפור באופן סטראוטיפי שכיום נחשב כפוגעני ביותר ובלתי תקין פוליטית.
בין השאר מתוארות בספר קריקטורות של אישה שחורה, הכורעת ומנשקת את רגליו של טינטין ואומרת באופן נלעג "אדם לבן הוא גדול". בקריקטורה אחרת אחד המלכים המקומיים, שאינו לובש חולצה, מגלה שהארטילריה שלו - העשויה מרובה מוזר היורה באמצעות הצתת פתיל בצידו האחורי - מתפוצצת בפניו. בתגובה הוא מנתר בזעם ילדותי, ומודיע שהוא בעצמו ינסה להרוג את טינטין, ניסיון שמסוכל בקלות אחר כך.
בשנות ה-2000 גברה הביקורת על הספר. גברה הטענה כי ילדים שייחשפו לספר, מבלי יכולת לסנן את הדברים, עלולים לפתח עמדות גזעניות. ב-2007 הגיש סטודנט יליד הרפובליקה הדמוקרטית של קונגו תביעה משפטית נגד הוצאת הספרים בדרישה להפסיק את הדפסת הספר ולהסירו מהמדפים. בית המשפט לא קיבל את התביעה, אולם בחלק גדול מחנויות הספרים באירופה הועבר הספר ממדף ספרי הילדים וממדף ספרי הקומיקס, למדף החומר למבוגרים, על מנת למנוע חשיפה לא מבוקרת של ילדים אליו.
המתנגדים לביקורת על הספר מציינים כי הוא נכתב בתקופה בה היו עמדות גזעניות אלה מקובלות. הטענה היא כי בספרי לימוד בבלגיה ובאירופה בכלל, עוד ניתן היה למצוא עד שנות ה-60, משפטים בעיתונות ובספרי לימוד, כדוגמת "ההתפתחות האינטלקטואלית של הילד השחור איטית ומסתיימת בשלב מוקדם", או "כושים הם עצלנים, חסרי סקרנות או עניין בלמידה, וחסרי חוש מוסרי", כך שהספר נכתב באווירה בה היו דברים אלה מקובלים.
ספרים אחרים בסדרה כללו גילויי אנטישמיות, אך אלו שוכתבו לאחר השואה (ראו פירוט, הרפתקאותיו של טינטין: ביקורת, טענות בדבר גילויי אנטישמיות). אולם בהמשך סדרת הספרים, הרז'ה מציג התייחסות אחרת לגזענות. בספר הלוטוס הכחול, הרז'ה מציג את סבלם של הסינים תחת הכיבוש היפני, כאשר טינטין משמש כמושיע של הילידים כנגד הזרים. ספר אחר בסדרה, תעלומת תכשיטי הזמרת, מוקדש למאבק בגזענות, כשהרז'ה יוצא נגד שנאת צוענים.
הביקורת על הספר > היחס בספר לבעלי חיים

ביקורת אחרת על הספר היא בנוגע לאופן בו מתואר היחס לבעלי חיים בשטחי הבר האפריקאים. טינטין עצמו לוקח חלק בירי והמתה של מספר אנטילופות, כאשר הוא מנסה לצוד אחת לצורך מזון. כמו כן הוא הורג קוף על מנת לפשוט את עורו, פוצע במכוון פיל, רוגם באבנים בופאלו ומפוצץ קרנף באמצעות דינמיט. הרז'ה עצמו הרגיש אשמה על היחס לבעלי חיים המתואר בספר זה, ובספר הסיגרים של פרעה (1934) הוא יצר תמונת מצב הפוכה. שם טינטין מתיידד עם עדר פילים החיים בג'ונגל ההודי, והוא משמש כרופא שלהם.
הערות שוליים

↑  Leo Cendrowicz,Tintin: Heroic Boy Reporter or Sinister Racist, Time entertainment, 5.4.2010
↑  תביעה נוספת נגד המו"ל של טינטין: "ספר הרפתקאותיו בקונגו הוא גזעני, באתר הארץ, 3 בספטמבר 2009, 3/9/2009
| הרפתקאותיו של טינטין |
| --- | --- | --- |
| יוצרים ומפתחים | ארז'ה • בוב דה מור • אדגר פ. ז'אקובס |  |
| דמויות | טינטין • קפטן האדוק • פרופסור קלקולוס • תומסון ותומפסון • ביאנקה קסטאפיורה • דמויות נוספות |  |
| אוגדנים | טינטין בארץ הסובייטים • טינטין בקונגו • טינטין באמריקה • הסיגרים של פרעה • הלוטוס הכחול • האוזן השבורה • האי השחור • שרביטו של אוטוקר • הסרטן בעל צבתות הזהב • הכוכב המסתורי • תעלומת ה"חד-קרן" • אוצרו של רקהם האדום • שבעת כדורי הבדולח • אסירי השמש • ארץ הזהב השחור • הטיסה לירח • החוקרים על הירח • פרשת קלקולוס • כרישי הים האדום • טינטין בטיבט • תעלומת תכשיטי הזמרת • טיסה 714 לסידני • טינטין והפיקורוס • טינטין ואלף ארט |  |
| סרטים | הסרטן בעל צבתות הזהב (1947) • טינטין וגיזת הזהב (1961) • טינטין והתפוזים הכחולים (1964) • טינטין ומקדש השמש (1969) • טינטין ואגם הכרישים (1972) • הרפתקאות טינטין: תעלומת החד-קרן (2011) |  |
| סדרות טלוויזיה | הרפתקאותיו של טינטין מאת ארז'ה (1958–1962) • הרפתקאותיו של טינטין (1991–1992) |  |
| --- | --- |
בקרת זהויות :  BnF: cb16135825j (data)  GND: 113837699X  SUDOC: 22477672X  VIAF: 292729561   WorldCat (עם VIAF): 292729561 
דוגמה לאיור בספר "טינטין בקונגו". האנשים השחורים מתוארים עם שפתיים עבות במיוחד, באופן נלעג, ללא חולצות ובבגדים בלויים. המלך שה"ארטילריה" שלו נהרסה מנתר בזעם באופן ילדותי.
טריניטי דה טאק

| --- | --- |

 לידה:  10 בדצמבר 1985 (גיל: 38) ברמינגהאם, אלבמה, ארצות הברית
 שם לידה:  Ryan A. Taylor
 מדינה:  ארצות הברית
 ידועה בשל:  המרוץ לדראג של רו פול (עונה תשיעית), המרוץ לדראג: אולסטארס (עונה רביעית, עונה שביעית)
 עיסוק:  מלכת דראג
 https://www.trinitythetuck.com/
ראיין איי. טיילור, (Ryan A. Taylor, נולדה ב-10 בדצמבר 1985) הידועה בשם הבמה טריניטי "דה טאק" טיילור (Trinity "The Tuck" Taylor) או טריניטי דה טאק (Trinity The Tuck) היא מלכת דראג ואומנית מקליטה אמריקאית הידועה בעיקר בעקבות השתתפותה בעונה התשיעית של המרוץ לדראג של רו פול ובעקבות ניצחונה בעונה הרביעית של המרוץ לדראג: אולסטארס, יחד עם מונה אקס צ'יינג'. היא נקראה טריניטי "דה טאק" טיילור בעונה הראשונה שלה, אבל בפרק הראשון של אולסטארס, היא ציינה שמעתה והלאה היא תקרא טריניטי דה טאק.
טריניטי התחרתה בעונה השביעית של המרוץ לדראג: אולסטארס, עונת המנצחות הראשונה של הזיכיון.
ביוגרפיה

טיילור נולדה בברמינגהאם, אלבמה וגדלה בטארסוויל וספרינגוויל, אלבמה. היא למדה בתיכון ספרינגוויל. זמן קצר לאחר לידתה, טיילור גודלה על ידי סבא וסבתא שלה מכיוון שאימה חלתה ב-HIV ומתה מכך. אם הדראג שלה היא ג'ורדן קנדי.
קריירה

טריניטי נבחרה למיס פולס על ידי מועדון הלילה פולס ב-2011. היא זכתה בכמה תחרויות יופי לאומיות, כולל "הבדרנית הלאומית של השנה" ב-2014, ו"מיס רנסנאס הלאומית" ב-2016. היא גם הופיעה ברחבי העולם כרקדנית הרקע של אנדי בל.
קריירה > המרוץ לדראג של רו פול

בפברואר 2017, טריניטי הוכרזה כאחת מ-14 המתמודדות בעונה התשיעית של המרוץ לדראג של רו פול. היא זכתה בשלושה אתגרים בעונה (בפרק שלוש, שבע ועשר). טריניטי הגיעה לגמר והפסידה בליפ סינק נגד פפרמינט לשיר "Stronger" של בריטני ספירס. היא הוזכרה במערכון של סטארדיי נייט לייב במאי 2017.
טריניטי הוכרזה כאחת מ-10 המתמודדות בעונה הרביעית של המרוץ לדראג: אולסטארס ב-9 בנובמבר 2018. לאחר הופעתה באולסטארס, טריניטי התראיינה לווג על המחווה שלה לשמלת הפראדה המפורסמת שלבשה שרה פולסון. פולסון הודתה לטריניטי. מאוחר יותר, טריניטי זכתה בעונה יחד עם מונה אקס צ'יינג', לאחר שהייתה בפסגה ארבע פעמים בעונה (בפרק אחד, שלוש, שבע ותשע), וזכתה בשני ליפ סינקים (בפרק אחד ותשע).
היא לוהקה כאחת מעשר בוגרות של המרוץ לדראג בתוכנית המרוץ לדראג של רופול: VIP, היכן שהיא שימשה כמנטורית ללוני לאב.
באפריל 2022, הוכרז שטריניטי תתחרה בעונה השביעית של המרוץ לדראג: אולסטארס, עונת המנצחות הראשונה של הזיכיון. היא הגיעה לגמר, הפסידה בליפ סינק לשיר "So What" של פינק נגד מונה אקס צ'יינג' וסיימה במקום השלישי יחד עם שיי קוליי.
קריירה > מיזמים אחרים

ב-2019, טריניטי הופיעה בפרק של התוכנית "Botched" בשביל ניתוח לתיקון השפה.
ב-3 בנובמבר 2019, טריניטי השיקה את הפודקאסט שלה "Werk with Trinity the Tuck", אשר כולל אורחים חוזרים ומיוחדים. היא גם התשתתפה בתוכנית יוטיוב בשם "Talking with the Tuck".
טרינטי השתתפה בקליפ של השיר "You Need to Calm Down" של טיילור סוויפט בתפקיד ליידי גאגא.
ב-2020, טריניטי הופיעה בסדרה המקורית של נטפליקס, "אי-ג'יי והמלכה" כמלכת דראג מפורסמת שמשתתפת בתחרויות יופי.
טריניטי הופיעה במגזינים אאוט, גיי טיימס, פינקניוז ועוד בהקשר למחווה שלה לתלבושות אייקוניות של מנצחות מהמרוץ לדראג של רו פול. על הפרויקט, בשיתוף בן זוגה ליאו יאנוס, היא קיבלה תשבחות ממעריצים, בוגרות המרוץ לדראג והתקשורת. טריניטי ומונה אקס צ'יינג' שיתפו פעולה עם יאנוס כדי ליצור תלבושות מהסרט "קדילאק של סופשבוע" כדי לחגוג את סיום המלוכה שלהן. ב-2019, פאנל של שופטים ממגזין ניו יורק דירג אותה במקום ה-15 ברשימת "מלכות הדראג החזקות ביותר באמריקה", דירוג של 100 משתתפות מהמרוץ לדראג.
ביוני 2020, טריניטי ראיינה את סינדי לאופר כחלק מסדרת היוטיוב שלה "We Stan" כדי לדבר על מהומות סטונוול ועל החשיבות של אקטיביזם.
ב-2020, טריניטי השיקה את תחרות הדראג הדיגיטלית הכוללנית שלה, "Love for the Arts" בטוויץ', היכן שמתמודדות מכל העולם מתחרות כדי לגלות מי אומנית הדראג הטובה ביותר.
ב-2021, טריניטי התחרתה וזכתה בתחרות "Celebrity Karaoke Club Drag Edition".
ב-2022, טריניטי השיקה, יחד עם Producer Entertainment Group, את המותג שלהם של וודקה בטעמים בחסות "Serv Vodka".
קריירה > מוזיקה

במהלך הפרק הראשון של העונה הרביעית של המרוץ לדראג: אולסטארס, היא הופיעה עם שיר מקורי בשם "The Perfect Tuck" במופע הכישרונות של הפרק, וזכתה באתגר. השיר שוחרר להורדה דיגיטלית באותו היום.
היא הופיעה בקליפים של לטריס רויאל לשיר "Excuse the Beauty" ושל אג'ה לשיר "I Don't Wanna Brag". ב-29 בנובמבר 2019, טריניטי הוציאה סינגל לחג בשם "Trinity Ruins Christmas".
ב-2021, טריניטי הוציאה את המיני-אלבום "Mood Swing" שכולל את הסינגלים "Witch" ו-"Call Me Mommy Daddy" יחד עם ג'וזאה פלורס.
ב-2022, טריניטי הוציאה את "Walk. Slay. Serv. Repeat".
חיים אישיים

מאז לפחות אמצע 2017, טיילור גרה באורלנדו, פלורידה. היא עברה ניתוחים פלסטיים, כולל באוזניים ובאף אצל מייקל סאלזהור. ב-31 במרץ 2022, היא יצאה כא-בינארית וטרנסג'נדרית. היא משתמשת בכינויי הגוף היא/They.
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2017 | המרוץ לדראג של רו פול: עונה 9 | מתמודדת | פיינליסטית |  |
| 2017 | רופול: הכול בחוץ: עונה 8 | מתמודדת | פיינליסטית |  |
| 2018-2019 | המרוץ לדראג: אולסטארס עונה 4 | מתמודדת | זוכה |  |
| 2019 | אסונות מפלסטיק | עצמה | אורחת |  |
| 2020 | איי-ג'יי והמלכה | דניאל דופרי | תפקיד אורח. פרק "דאלאס" |  |
| 2020 | המרוץ לדראג של רופול: VIP | עצמה/מנטורית |  |  |
| 2020 | Watch What Happens Live with Andy Cohen | עצמה | עונה 17, פרק 43 |  |
| 2020 | המרוץ לדראג: אולסטארס עונה 5 | עצמה (אורחת) | פרק 8: "Clap Back" |  |
| 2021 | Celebrity Karaoke Club Drag Edition | עצמה/מתמודדת | זוכה |  |
| 2022 | המרוץ לדראג: אולסטארס עונה 7 | מתמודדת | מקום 3 |  |
| 2022 | רופול: הכול בחוץ: אולסטארס: עונה 4 | מתמודדת | מקום 3 |  |
| 2022 | Countdown to All Stars 7: You’re a Winner Baby | עצמה | ספיישל של VH1 |  |
| 2022 | The View | עצמה | אורחת |  |
פילמוגרפיה > קליפים

| שנה | שם | אומן |
| --- | --- | --- |
| 2018 | "Excuse the Beauty" | לטריס רויאל |
| 2018 | "I Don't Wanna Brag" | אג'ה |
| 2019 | "The Face The Body | עצמה |
| 2019 | "I Call Shade" | עצמה |
| 2019 | "You Need to Calm Down" | טיילור סוויפט |
פילמוגרפיה > תוכניות רשת

| שנה | שם | תפקיד | הערות | מקור |
| --- | --- | --- | --- | --- |
| 2016 - הווה | Talking with The Tuck | עצמה | סדרת רשת |  |
| 2017 | Drag Queen Carpool | עצמה | אורחת, פרק אחד |  |
| 2017 | רופול: הכול בחוץ | עצמה | עונה 9 |  |
| 2018 | Tucking Tips w/ Trinity Taylor | עצמה |  |  |
| 2018 | Hey Qween | עצמה | פרק אחד |  |
| 2018 | Cosmopolitan | עצמה | Cosmo Queens |  |
| 2019 - הווה | Werk with Trinity the Tuck | מנחה | פודקאסט |  |
| 2020 | We Stan | עצמה | סדרת רשת |  |
| 2020-2022 | The Pit Stop | עצמה (אורחת) | שלושה פרקים |  |
| 2020 | Love for the Arts | מנחה | סדרת רשת |  |
| 2021 | Jack Daniel's Tennessee Fire Presents Drag Queen Summer Glamp | עצמה |  |  |
| 2022 | Around the Table | עצמה | אורחת, אנטרטיינמנט ויקלי |  |
| 2022 | BuzzFeed Celeb | עצמה | אורחת |  |
| 2022 | Friendship Test | עצמה | אורחת, Glamour |  |
| 2022 | Drip or Drop? | עצמה | אורחת, קוסמופוליטן |  |
פרסים ומועמדויות

| שנה | גוף | קטגוריה | עבודה | תוצאה | מקור |
| --- | --- | --- | --- | --- | --- |
| 2019 | Reality Television Awards | חביבת הקהל | המרוץ לדראג של רו פול | ניצחה |  |
| 2019 | פרסי הווידאו קליפים של MTV | קליפ השנה | "You Need to Calm Down" של טיילור סוויפט | ניצחה |  |
יוסי אפל

יוסי אפל (נולד בשנת 1969), הוא שחיין עבר ישראלי, אלוף ישראל בשחייה.